cyanic-selkie/wikianc huggingface dataset:
अवेंजर्स: एज ऑफ़ अल्ट्रॉन
अवेंजर्स: ऐज ऑफ़ अल्ट्रॉन (Avengers: Age of Ultron) 2015 में बनी अमेरिकी सुपर हीरो फिल्म है। ये 2012 की द अवेंजर्स की अगली कड़ी है। इसमें आयरन मैन (रॉबर्ट डॉनी जुनियर) है। इसमें थॉर (क्रिस हेम्सवर्थ), ब्लैक विडो (स्कारलेट जोहानसन), कैप्टन अमेरिका (क्रिस इवांस), हॉकआई (जेरेमी रेनर) और हल्क (मार्क रफ़्लो) हैं। उनको चुनौती देने के लिए क्विकसिल्वर (एरन टेलर) और स्कार्लेट विच (एलिज़ाबेथ ऑल्सन) खलनायक की भूमिकाओं में हैं तो कृत्रिम बुद्धिमत्ता से युक्त अल्ट्रॉन भी।
कथानक
कहानी कुछ इस तरह की है कि आयरन मैन और उनके साथी मिलकर लोकी की छड़ी वापस पाने के लिए एक अभियान को अंजाम दे रहे हैं। यहीं उनका सामना दो म्युटेंट जुड़वाँ क्विकसिल्वर और स्कारलेट विच से होता है। वहाँ पर टोनी को लोकी की छड़ी भी मिलती है और तभी स्कारलेट विच उसे विनाश का दृश्य दिखती है जिसमें सभी अवेंजर्स बुरी तरह घायल व मृत अवस्था में पड़े हैं। वे कहते हैं कि ये सब टोनी की वजह से हुआ क्योंकि उसने दुनिया को बचने की पूरी कोशिश नहीं की। तबाही का मंजर देखने के बाद टोनी स्टार्क ब्रूस बैनर के साथ मिलकर उस छड़ी के अंदर मौजूद कृत्रिम बुद्धिमत्ता (आर्टिफिशयल इंटेलीजेंस) से से एक प्रोग्राम (अल्ट्रॉन) बनाने का प्रयास करता है पर बहुत कोशिशें करने के बाद भी कुछ नहीं हो पता। इस सब काम से थक जाने के बाद टोनी और ब्रूस बैनर अवेंजर्स की पार्टी के लिए निकल पड़ते हैं और जार्विस को अल्ट्रॉन प्रोग्राम की समस्या को दूर करने में लगा देते हैं। इसी बीच जार्विस और अल्ट्रॉन के बीच बहस होती है और अल्ट्रॉन गुस्से में आकर जार्विस को मार डालता है। और सारे सिस्टम को अपने कब्जे में ले लेता है और पार्टी में घुस जाता है। पार्टी में अवेंजर्स और अल्ट्रॉन के बीच लड़ाई होती है। वे उसके शरीर को तोड़ देते हैं पर वह दूसरी जगह अपना नया शरीर बना लेता है। अल्ट्रॉन मानवता का अंत करना चाहता है और इस लिए वो अडमेंटियम धातु से एक इंसानी शरीर व एक मशीन बनाता है उस शरीर को अल्ट्रॉन से छीनकर टोनी और ब्रूस जार्विस (जो अल्ट्रॉन के द्वारा मारे जाने पर खुद को बचाने के लिए इंटरनेट पर अपलोड होकर अपनी याद्दाशत मिटा देता है। पर टोनी स्टार्क उसे पुनः ढूंढ कर जीवित कर देता है।) की सहायता से उस शरीर को जीवित कर देते हैं और इस प्रकार एक नए सुपर हीरो विज़न का जन्म होता है। जिसके माथे पर वो पीला जादूई पत्थर है जिसमें विनाश की अद्भुत क्षमता है।उधर अल्ट्रॉन पूरे शहर को ऊपर उठा कर उसे एक उल्का की भांति पृथ्वी पर गिराना चाहता है। तभी निक फ्यूरी भी अपना जहाज लेकर वहां उस शहर के पास पहुँच जाता है और सभी लोगों को सुरक्षित निकाल लिया जाता है। शहर खाली हो जाने पर टोनी और थॉर मिलकर उस शहर को हवा में ही राख कर देतें है और सभी बच जाते हैं।
फिल्मांकन
इस फ़िल्म का फिल्मांकन 11 फ़रवरी 2014 में जोहान्सबर्ग, साउथ अफ्रीका में हुआ। इसके बाद 22 मार्च को इसके निर्माता इटली गए और 28 मार्च तक वहीं पर फिल्मांकन हुआ। 8 अप्रैल को शूटिंग इंग्लैंड में हुई जो की 1940 के एक फ्लैशबैक सीक्वेंस के लिए थी। इसके अतिरिक्त इसकी शूटिंग दक्षिण कोरिया ,बांग्लादेश, और न्यूयॉर्क में भी हुई।
मुरारीलाल मीणा
मुरारीलाल मीणा एक भारतीय राजनीतिज्ञ तथा वर्तमान राजस्थान सरकार में कृषि विपणन व संपदा (स्वतंत्र प्रभार), पर्यटन व नागरिक उड्डयन राज्यमंत्री हैं। वे वर्तमान में राजस्थान विधानसभा में दौसा से विधायक हैं। वे भारतीय राष्ट्रीय कांग्रेस के राजनेता हैं। वे 2001 से 2008 तक बांदीकुई विधानसभा से विधायक रह चुके है।
सलाण-किमगडी०-१, चौबटाखाल तहसील
सलाण-किमगडी०-१, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
तॆलुगुरावुपालॆं (कृष्णा)
तॆलुगुरावुपालॆं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
पंचकल्याणक
पंचकल्याणक, जैन ग्रन्थों के अनुसार वे पाँच मुख्य घटनाएँ हैं जो सभी तीर्थंकरों के जीवन में घटित होती हैं। ये पाँच कल्याणक हैं –
जन्म कल्याणक
भगवान होने वाली आत्मा का जब सांसारिक जन्म होता है तो देवभवनों व स्वर्गों आदि में स्वयं घंटे बजने लगते हैं और इंद्रों के आसन कम्पयमान हो जाते हैं। यह सूचना होती है इस घटना की कि भगवान का सांसारिक अवतरण हो गया है। सभी इंद्र व देव भगवान का जन्मोत्सव मनाने पृथ्वी पर आते हैं।
बालक का जन्म और जन्मोत्सव आज भी घर-घर में प्रचलित है, किन्तु सुमेरु पर्वत पर भगवान का अभिषेक एक अलग प्रकार की घटना बताई जाती है। तीर्थंकर के मामले में ऐसा गौरवशाली अभिषेक उनके पूर्वजन्मों के अर्जित पुण्यों का परिणाम होता है किन्तु प्रत्येक जन्म लेने वाले मानव का अभिषेक होता ही है। देवता न आते हों किन्तु घर या अस्पताल में जन्म लिए बालक के स्वास्थ्य के लिए व गर्भावास की गंदगियों को दूर करने के लिए स्नान (अभिषेक) आवश्यक होता है। तीर्थंकर चूँकि विशेष शक्ति संपन्न होते हैं, अतः पांडुक वन में सुमेरु पर्वत पर क्षीरसागर से लाए 1008 कलशों से उनका जन्माभिषेक शायद कभी अवास्तविक लगे। हो सकता है इसमें भावना का उद्रेक व अपने पूज्य को महिमामंडित करने का भाव हो लेकिन संस्कारों की सीमा से परे नहीं है। एक तुरंत प्रसव पाए बालक की अस्पताल में दिनचर्या को देखने पर यह काल्पनिक नहीं लगेगा।
देवों द्वारा प्रसन्नता व्यक्त करना स्वाभाविक प्रक्रिया है। पुत्र जन्म पर खुशियाँ मनाते, मिठाई बाँटते हम सभी लोगों को देखते हैं। फिर तीर्थंकर तो पुरुषार्थी आत्मा होती है।
जिन आचार्यों ने पंच कल्याणक के इस लौकिक रूप की रचना की उसको समझने में कोई त्रुटि न हो जाए, इसके लिए 2000 वर्ष पूर्व हुए आचार्य यतिवृषभ ने तिलोयपण्णत्ति की गाथा क्र. 8/595 में स्पष्ट किया है कि 'गर्भ और जन्मादि कल्याणकों में देवों के उत्तर शरीर जाते हैं। उनके मूल शरीर जन्म स्थानों में सुखपूर्वक स्थित रहते हैं।'
यह गाथा अत्यंत महत्वपूर्ण है क्योंकि सांसारिक कार्यों में देवादि भाग नहीं लेते किन्तु तीर्थंकरत्व की आत्मा को सम्मान देने व अपना हर्ष प्रकट करने के लिए वे अपने उत्तर शरीर से उपस्थित होते हैं। इतना प्रतिभाशाली व्यक्ति जन्म ले तो सब तरफ खुशियाँ मनाना वास्तविक और तर्कसंगत है। यह आवश्यक नहीं कि तीर्थंकरों के जन्म लेते समय आम नागरिकों ने देवों को देखा हो। देवत्व एक पद है जिसका भावना से सीधा संबंध है।
पंच कल्याणक प्रतिष्ठा महोत्सव
पाँच कल्याणकों को पंच कल्याणक प्रतिष्ठा महोत्सव के रूप में मनाया जाता है।
'जंबूदीवपण्णत्ति संग हो' अधिकार संख्या 13/गाथा सं. 93 में लिखा है- जिसका अर्थ इस प्रकार है- जो जिनदेव, गर्भावतार काल, जन्मकाल, निष्क्रमणकाल, केवल ज्ञानोत्पत्तिकाल और निर्वाण समय, इन पाँचों स्थानों (कालों) से पाँच महाकल्याण को प्राप्त होकर महाऋधी युक्त सुरेन्द्र इंद्रों से पूजित हैं।
गर्भ कल्याणक इस प्रकार दिखाया जाता है:
हमें दो बातों पर अवश्य ध्यान रखना होगा कि परिवार मे होने वाली माताओं को लेडी डॉक्टर जो निर्देश देती हैं, उसका मूल आधार इन्हीं संस्कारों में छिपा है। पूजा मंत्र आदि पर आधारित ग्रंथों का सृजन हुआ, उसका आधार भिन्न सामाजिक परिस्थितियाँ थीं किंतु भावों की निर्मलता गर्भावस्था से ही प्रारंभ होना चाहिए। मजे की बात है कि डॉक्टर की इस बात पर तो हम ध्यान दे रहे हैं पर आचार्यों की बात को पढ़ना भी नहीं चाहते। भले ही आप आचार्यों की बात को न माने, किंतु एक बार उनको पढ़ें तो सही। अब तो अधिसंख्य जैन समाज पढ़ा-लिखा है और ग्रंथ पढ़ सकता है। हिन्दी रूपांतर भी उपलब्ध हैं। संस्कार एक ऐसी प्रकाश की किरण है जो हमेशा आदमी के साथ रहती है। उसे अपने से जोड़े रखना नितांत आवश्यक है। संस्कार कोई बंधन नहीं है, यह मनोवैज्ञानिक इलाज है। एक हानिकारक बात ऐसी हुई कि वैदिक परंपराओं से जैन समाज का जब संपर्क आया तो वैदिक रूढ़िवादिता हमारे संस्कारों में भी घुस आई। आज समय आ गया है कि हम इसका स्क्रीनिंग करें व जो अच्छा हो, उसे अपना लें।
तप कल्याणक/दीक्षा कल्याणक
अब तक के समस्त कार्य तो मनुष्य मात्र में कम-ज्यादा रूप में समान होते रहते हैं किन्तु संसार की विरक्ति का कोई कारण बने बिना मुक्ति का मार्ग प्रशस्त नहीं होता। यह भी तभी संभव है जब मनुष्य के संस्कार चिंतन को सही दिशा में ले जाने की क्षमता रखते हों। भगवान के कर्मयोगी जीवन, जिनमें सांसारिक कार्य, राज्य संचालन, परिवार संचालन आदि सम्मिलित होते हैं के बीच एक दिन उन्हें ध्यान आता है (भगवान चंद्रप्रभु के जीवन चरित्र के अनुसार) 'आयु का इतना लंबा काल मैंने केवल सांसारिकता में ही खो दिया। अब तक मैंने संसार की संपदा का भोग किया किन्तु अब मुझे आत्मिक संपदा का भोग करना है। संसार का यह रूप, सम्पदा क्षणिक है, अस्थिर है, किन्तु आत्मा का रूप आलौकिक है, आत्मा की संपदा अनंत अक्षय है। मैं अब इसी का पुरुषार्थ जगाऊँगा।'
इस प्रकार जब चंद्रप्रभु अपनी आत्मा को जागृत कर रहे थे, तभी लोकान्तिक देव आए और भगवान की स्तुति करके उनके विचारों की सराहना की। जरा देखें कि यहाँ आत्मोन्नति के विचार को कोई है जो ठीक कह रहा है। उसे आचार्यों ने लोकान्तिक देव कहा और उसे हम ऐसा भी कह सकते हैं किसी गुणवान- विद्वान ने चंद्रप्रभु महाराज को प्रेरक उद्बोधन दिया। यह तो बिलकुल संभव है- इसे काल्पनिक नहीं कहा जा सकता। आज भी प्रेरणा देने वालों और मैनेजमेंट गुरुओं की मान्यता है और बनी रहेगी।
चंद्रप्रभु राजा थे- उन्होंने राज्य अपने पुत्र वरचंद्र को सौंपा और पालकी में बैठकर जिसे बड़े-बड़े लोगों ने उठाया सर्वतुर्क वन में चले गए। वहाँ उन्होंने दो दिन के उपवास का नियम लेकर जैनेन्द्री दीक्षा धारण कर ली। उन्होंने केशलुंचन किया और दिगम्बर मुद्रा में ध्यान मग्न हो गए। दो दिन के पश्चात वे नलिन नामक नगर में आहार के निमित्त पधारे। वहाँ सोमदत्त राजा ने उन्हें नवधाभक्तिपूर्वक आहार दिया। त्याग की यह प्रक्रिया स्वभाविक है। आज भी सब कुछ त्याग कर समाजसेवी लोगों की लंबी परंपरा है। क्यों वह त्यागी हुए?
- इसके भिन्न-भिन्न कारण हो सकते हैं, पर ऐसा होता है।
इसके बाद चंद्रप्रभु मुनि की तपस्या प्रारंभ होती है। समस्त घातिया कर्मों को निर्मूल करने में चंद्रप्रभु मुनि जैसी उच्च आत्मा को भी तीन माह लगे। वे पंचमहाव्रत, पंचसमिति, पंचोद्रिय निग्रह, दशधर्म आदि में सावधान रहते हुए कर्मशत्रुओं से युद्ध करने में संलग्न रहने लगे। अंत में वे दीक्षा वन में नागवृक्ष के नीचे बेला का नियम लेकर ध्यान लीन हो गए और क्रमशः शुक्ल ध्यान के बल से मोहनीय कर्म का नाश करने में सफल हो गए। फिर बारहवें गुणस्थान के अंत में द्वितीय शुक्ल ध्यान के प्रभाव में शेष तीन घातिया कर्मों का भी क्षय कर दिया। इसके साथ ही वे संयोग केवली हो गए। उनकी आत्मा अनन्त दर्शन, अनन्त ज्ञान, अनन्त सुख, अनन्त वीर्य से संपन्न हो गई। उन्हें पाँचोंलब्धियों की उपलब्धि हो गई। अब वे सर्वज्ञ- सर्वदर्शी बन गए। इंद्रों और देवों ने भगवान के केवल ज्ञान की पूजा की। उन्होंने समवशरण की रचना की और उसमें भगवान की प्रथम दिव्य ध्वनि खिरी।
भगवान समस्त देश में विहार करते हुए सम्मेद शिखर पर पहुँचे और वहाँ 1 हजार मुनियों के साथ एक माह तक प्रतिमायोग धारण करके आरूढ़ हो गए। यह मोक्ष प्राप्ति के पूर्व की परमोच्च देह स्थिति है। यह तप की श्रेष्ठतम अभिव्यक्ति है।
परभनी लोक सभा निर्वाचन क्षेत्र
परभनी लोक सभा निर्वाचन क्षेत्र भारत के महाराष्ट्र राज्य का एक लोक सभा निर्वाचन क्षेत्र है।
पंचकल्याणक
तप कल्याणक/दीक्षा कल्याणक
यहाँ यह कहना ठीक होगा कि समवशरण में दिव्य ध्वनि का गुंजन हो किंतु एक नज्ज़ारा और होना चाहिए- वह है धर्मचक्र प्रवर्तन का। पद्मपुराण, हरिवंशपुराण व महापुराण में इसका बड़ा सुन्दर वर्णन है। उसका सारांश इस प्रकार है- 'भगवान का विहार बड़ी धूमधाम से होता है। याचकों को किमिच्छक दान दिया जाता है। भगवान के चरणों के नीचे देवलोग सहस्त्रदल स्वर्ण कमलों की रचना करते हैं। और भगवान इनको स्पर्श न कर अधर आकाश में ही चलते हैं। आगे-आगे धर्मचक्र चलता है। बाजे-नगाड़े बजते हैं। पृथ्वी इति-भीति रहित हो जाती है। इंद्र राजाओं के साथ आगे-आगे जयकार करते चलते हैं। आगे धर्मचक्र चलता है। मार्ग में सुंदर क्रीड़ा स्थान बनाए जाते हैं। मार्ग अष्टमंगल द्रव्यों से शोभित रहता है। भामंडल, छत्र, चंवर स्वतः साथ-साथ चलते हैं। ऋषिगण पीछे-पीछे चलते हैं। इंद्र प्रतिहार बनता है। अनेकों निधियाँ साथ-साथ चलती हैं। विरोधी जीव वैर विरोध भूल जाते हैं। अंधे, बहरों को भी दिखने-सुनने लग जाते हैं।'
यह दृश्य जनसमूह देखकर भाव-विह्वल हो सकता है। यह भगवान के जननायक होने का संदेश देता है।
मोक्ष कल्याणक
जैन धर्म में मोक्ष का अर्थ है पुद्गल कर्मों से मुक्ति। जैन दर्शन के अनुसार मोक्ष प्राप्त करने के बाद जीव (आत्मा) जन्म मरण के चक्र से निकल जाता है और लोक के अग्रभाग सिद्धशिला में विराजमान हो जाती है। सभी कर्मों का नाश करने के बाद मोक्ष की प्राप्ति होती हैं।
पन्याली (N.Z.A.), धारी तहसील
पन्याली (N.Z.A.), धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
सुब्रह्मण्यम स्वामी
डॉ॰ सुब्रह्मण्यम् स्वामी (जन्म: 15 सितम्बर 1939 चेन्नई, तमिलनाडु, भारत) हिन्दू राष्ट्रवादी नेता एवं सनातन धर्म के प्रचारक हैं। वे जनता पार्टी के राष्ट्रीय अध्यक्ष रह चुके हैं। वे सांसद के अतिरिक्त 1990-91 में वाणिज्य, कानून एवं न्याय मंत्री और बाद में अन्तर्राष्ट्रीय व्यापार आयोग के अध्यक्ष भी रहे। 1994-96 के दौरान विश्व व्यापार संगठन के श्रमिक मानकों के निर्धारण में उन्होंने प्रभावी भूमिका निभायी।
हार्वर्ड विश्वविद्यालय से अर्थशास्त्र में डॉक्ट्रेट की उपाधि प्राप्त करने के बाद उन्होंने साइमन कुजनैट्स और पॉल सैमुअल्सन के साथ कई प्रोजेक्ट्स पर शोध कार्य किया और फिर पॉल सैमुअल्सन के साथ संयुक्त लेखक के रूप में इण्डैक्स नम्बर थ्यौरी का एकदम नवीन और पथ प्रदर्शक अध्ययन प्रस्तुत किया।
वे हार्वर्ड विश्वविद्यालय के विजिटिंग फैकल्टी मैम्बर भी रहे हैं। वे ऐसे व्यक्ति हैं जिन्होंने अपने आदर्शों के लिए निर्भीक होकर संघर्ष किया है। भारत में आपातकाल के दौरान संघर्ष, तिब्बत में कैलाश-मानसरोवर यात्री मार्ग खुलवाने में उनके प्रयास, भारत-चीन सम्बन्धों में सुधार, भारत द्वारा इजरायल की राजनैतिक स्वीकारोक्ति, आर्थिक सुधार और हिन्दू पुनरुस्थान आदि अनेक उल्लेखनीय कार्य उन्होंने किये हैं।
आरम्भिक जीवन
सुब्रमण्यम स्वामी का जन्म १९३९ में म्य्लापोरे, चेन्नई, भारत में हुआ। उनके पिता का नाम सीताराम सुब्रमण्यम था और वो मदुरै, तमिलनाडु से थे। उनके पिता शुरू में भारतीय सांख्यिकी सेवा में अधिकारी थे और बाद में केंद्रीय सांख्यिकी संस्थान के निदेशक के रूप में सेवानिवृत्त हुए।
डॉ॰ स्वामी ने हिन्दू कॉलेज, दिल्ली विश्वविद्यालय से गणित में अपनी स्नातक ऑनर्स डिग्री अर्जित किया। उन्होंने भारतीय सांख्यिकी संस्थान में सांख्यिकी में अपनी मास्टर्स डिग्री के लिए अध्ययन किया। इसके बाद वो पूर्ण रॉकफेलर छात्रवृत्ति पर हार्वर्ड विश्वविद्यालय में अध्ययन करने के लिए चले गए। उन्हें १९६५ में अर्थशास्त्र में पी॰एच॰डी॰ प्राप्त हुई। उनके शोध सलाहकार नोबेल पुरस्कार विजेता साइमन कुज्नेट्स थे।
शैक्षणिक जीवन
1964 में, स्वामी हार्वर्ड में अर्थशास्त्र के संकाय में शामिल हो गए और उसके बाद से वह अर्थशास्त्र विभाग में पढ़ाने लगे। जुलाई 1966 में वो एक सहायक प्रोफेसर बन गए और 1969 में एसोसिएट प्रोफेसर बन गए।
वह जब एसोसिएट प्रोफेसर थे तो उन्हें अमर्त्य सेन द्वारा दिल्ली स्कूल ऑफ इकोनॉमिक्स में चीनी अध्ययन पर एक प्राध्यापक के पद के लिए आमंत्रित किया गया। उन्होंने प्रस्ताव स्वीकार कर लिया। जब वो दिल्ली स्कूल ऑफ इकोनॉमिक्स पहुँचे तो उनकी नियुक्ति को उनके भारत के लिए परमाणु क्षमता के समर्थन और उसके बाजार के अनुकूल दृष्टिकोण के कारण रद्द कर दिया गया।
इसके बाद, वह भारतीय प्रौद्योगिकी संस्थान, दिल्ली में प्रोफेसर के रूप में जुड़े। वहा वो 1969 से 1991 तक गणितीय अर्थशास्त्र के प्रोफेसर के रूप में रहे। 1970 के दशक में इंदिरा गाँधी के कारण उन्हें प्रोफेसर के पद से हटा दिया गया था, लेकिन सर्वोच्च न्यायलय द्वारा कानूनी तौर पर 1990 के दशक में उन्हें पुनः बहाल किया गया। १९९१ में भारतीय प्रौद्योगिकी संस्थान, दिल्ली से उन्होंने कैबिनेट मंत्री बनने के लिए इस्तीफा दे दिया। 1977 से 1980 तक वो आई॰आई॰टी॰, दिल्ली के बोर्ड ऑफ गवर्नर्स में रहे और १९८० से १९८२ तक वो आई॰आई॰टीयो के परिषद में रहे।
2011 तक उन्होंने हार्वर्ड में गर्मियों के सत्र में अर्थशास्त्र पाठ्यक्रम को पढ़ाया। दिसंबर 2011 में एक विवादास्पद लेख के कारण हार्वर्ड के कला और विज्ञान के संकाय के संकाय परिषद ने उनके पाठ्यक्रम को हटा दिया। जून २०१२ को अमेरिकी राष्ट्रपति बराक ओबामा ने स्वामी को मैकलीन, वर्जीनिया में एक रात्रिभोज के लिए आमंत्रित किया। ओबामा ने २०१२ में अपने पुनर्निर्वाचन के बाद स्वामी को अपने शपथ ग्रहण समारोह में भी आमंत्रित किया।
आरंभिक राजनीतिक जीवन
डॉ॰ स्वामी का राजनीतिक जीवन अराजनैतिक आंदोलन के साथ शुरू हुआ। यह आन्दोलन एक गैरराजनीतिक आन्दोलन के रूप में शुरू हुआ जिसने आगे चलकर जनता पार्टी की नींव डाली। डॉ॰ स्वामी द्वारा रखे गए उदारवादी आर्थिक नीतियों की तत्कालीन प्रधान मंत्री इंदिरा गाँधी बहुत बड़ी विरोधी थी और बाद में इंदिरा गाँधी के कारण डॉ॰ स्वामी को आई॰आई॰टी॰ से बर्खास्त कर दिया गया और इस घटना के बाद से डॉ॰ स्वामी के राजनीतिक जीवन की शुरुआत हुई। डॉ॰ स्वामी इंदिरा गांधी के विरोधी पार्टी जनसंघ के तरफ से राज्यसभा के सदस्य बने।
1974 और 1999 के बीच डॉ॰ स्वामी 5 बार संसद सदस्य के रूप में चुने गए। उन्होंन 1974 और 1999 के बीच उत्तर पूर्व मुंबई, उत्तर प्रदेश और तमिलनाडु का संसद में प्रतिनिधित्व किया। डॉ॰ स्वामी जयप्रकाश नारायण के साथ जनता पार्टी के संस्थापक सदस्यों में से एक है और 1990 के बाद से इसके अध्यक्ष हैं।
आपातकाल
डॉ॰ स्वामी के नौकरशाहों के बीच काफी संपर्क थे। इसलिए उन्हें पहले ही आपातकाल के विषय में पता चल गया था। २५ जून १९७५ के दिन डॉ॰ स्वामी जयप्रकाश नारायण के साथ रात्रिभोज कर रहे थे तो उन्होंने जी॰पी॰ को कहा की कुछ बड़ा आने वाला है तो जी॰पी॰ ने उनकी बात पर विश्वास नहीं किया, उन्होंने कहा की इंदिरा गाँधी ऐसी मूर्खता नहीं करेंगी। दूसरे दिन सुबह 4.30 बजे उन्हें एक गुमनाम कॉल आया जिसमे उन्हें पुलिस ने अप्रत्यक्ष रूप से बताया की वो डॉ॰ स्वामी को पकड़ने वाले है। इसके बाद डॉ॰ स्वामी ६ महीनो के लिए भूमिगत हो गए।
उस समय जयप्रकाश नारायण ने डॉ॰ स्वामी को सूचना भेजी की तुम अमेरिका जाओ। क्योंकि उन्होंने डॉ॰ स्वामी को हार्वर्ड में देखा था। जी॰पी॰ ने कहा की अमेरिका में जाकर भारत के आपातकाल के बारे में लोगो को जागरूक करो। उसके बाद डॉ॰ स्वामी अमेरिका में जाकर हार्वर्ड में प्रोफेसर बन गए और हार्वर्ड के मंच का उपयोग करके आपातकाल अमेरिका के २३ राज्यों में भारतीयों को जागरूक करना शुरू किया।
संसद मे घुसकर भाषण देना
डॉ॰ स्वामी ने आपातकाल के समय सोचा की लोगों में आपातकाल के खिलाफ हिम्मत जगाने के लिए वो एक दिन के लिए संसद में घुसेंगे और २ मिनट का भाषण देकर पुनः भूमिगत हो जायेगे। इस कार्य को करके वे यह सिद्ध करना चाहते थे कि पूरा देश इंदिरा गाँधी के नियंत्रण में नहीं है। उस समय डॉ॰ स्वामी के नाम से वारंट जारी हो चुका था। लेकिन फिर भी वो १० अगस्त १९७६ के दिन संसद में गए और यह देश विदेश के पत्रकारों के सामने यह कहकर निकल गए की भारत में प्रजातंत्र मर चुका है। उसके बाद डॉ॰ स्वामी नेपाल के मार्ग से वापस अमेरिका चले गए। इस घटना से लोगों को एक नया बल मिला और वे आपातकाल के समय एक नायक बन गए।
भारत के कानून और वाणिज्य मंत्री
1990 और 1991 के दौरान स्वामी योजना आयोग के सदस्य और भारत और वाणिज्य मंत्री रहे। इस अवधि के दौरान उन्होंने प्रधानमंत्री चंद्रशेखर के कार्यकाल के दौरान भारत में आर्थिक सुधारों के लिए खाका बनाया। जो बाद में तत्कालीन प्रधानमंत्री नरसिम्हा राव के नेतृत्व में वित्त मंत्री मनमोहन सिंह द्वारा 1991 लागू किया गया। डॉ॰ स्वामी ने अपनी पुस्तक में बताया है की मनमोहन सिंह ने इस बात को स्वीकार भी किया है।
1994 और 1996 के बीच, वह पी॰वी॰ नरसिम्हा राव सरकार के कार्यकाल के दौरान "श्रम मानकों और अंतर्राष्ट्रीय व्यापार पर आयोग के अध्यक्ष" (एक कैबिनेट मंत्री के पद के समकक्ष) के पद पर रहे।
२००४ का लोकसभा चुनाव
२००४ के लोकसभा चुनावो में जनता पार्टी ने अपने कई उम्मीदवार उतारे। लेकिन एक भी उम्मीदवार की जीत नहीं हुई। बाद में स्वामी ने बताया की कई चुनाव बूथों में उनकी पार्टी को जीरो वोट मिले है। इस चुनाव के बाद उन्होंने दिल्ली हाई कोर्ट में वोटिंग मशीन में गड़बड़ी के मामले को लेकर मुकदमा दायर किया। स्वामी ने दावा किया की वोटिंग मशीन में गड़बड़ी के कारण उनकी पार्टी को एक भी सीट पर जीत हासिल नहीं हुई।
जनता पार्टी का NDA से जुड़ना
डॉ॰ स्वामी 2G घोटाले में कांग्रेस के खिलाफ अपने प्रदर्शन के लिए सुर्खियों में रहे। डॉ॰ स्वामी जनता पार्टी को NDA का हिस्सा बनाना चाहते थे। अन्ततः ११ मार्च २०१२ को जनता दल को NDA का घटक दल बना लिया गया। जनता दल के जुड़ने से NDA के घटक दलों की संख्या बढकर ६ हो गई।
२०१२ का गुजरात विधानसभा चुनाव
२०१२ के गुजरात के विधान सभा चुनावो के लिए सुब्रमण्यम स्वामी ने अक्टूबर २०१२ से ३ महीने के लिए नरेंद्र मोदी के समर्थन में चुनावी प्रचार किया। उन्होंने कहा की वर्त्तमान बीजेपी पार्टी में नरेन्द्र मोदी प्रधान मंत्री पद के लिए सबसे ज्यादा योग्य है। स्वामी ने कहा की गुजरात में सबसे न्यूनतम भ्रष्टाचार है। चुनाव में नरेंद्र मोदी की जीत हुई लेकिन स्वामी का दावा है की मोदी और भी ज्यादा सीटे जीतते अगर कांग्रेस सरकार वोटिंग मशीन में गड़बड़ी नहीं करती। स्वामी ने दावा किया की अगर गुजरात में EVM का बिलकुल प्रयोग नहीं होता तो BJP 35 सीटें और जीतती।
२०१४ का लोकसभा चुनाव
सुब्रह्मण्यन स्वामी ने २०१४ के चुनावो के लिए बहुत पहले से ही प्रचार अभियान आरंभ कर दिया। चुनाव को दृष्टि में रखते हुए उन्होंने पूरे देश में आम सभाएं कीं। इस दौरान उन्होंने २ बार नरेंद्र मोदी से जाकर भेंट की। चुनावी सभाओ में उन्होंने NDA के मुद्दों से जनता को अवगत कराया। जून २०१३ में वो अमेरिका के दौरे पर गए एवं अमेरिका के कई राज्यों में सभाएं कीं। उन्होंने कहा कि कश्मीर-समस्या का हल सबसे महत्वपूर्ण तो है ही साथ में बांग्लादेशी घुसपैठ को रोकना भी एक महत्वपूर्ण मुद्दा होगा।
पाकिस्तान
डॉ॰ स्वामी का कहना है की पाकिस्तान को भारत में कश्मीर के मामले में दखल नहीं देना चाहिए। वो पाकिस्तान द्वारा चलाये जा रहे आतंकवादी गतिविधियों को बंद करना चाहिए। सुदर्शन न्यूज़ के साथ मार्च २०१३ में एक साक्षात्कार में उन्होंने कहा है की पाकिस्तान पर जल्द ही तालिबान कब्ज़ा करने वाला है और उसके बाद भारत और तालिबान शासित पाकिस्तान के बीच के युद्ध को रोक पाना बहुत ही मुश्किल होगा। डॉ॰ स्वामी का कहना है कि पाकिस्तान को पाकिस्तान शासित कश्मीर का भाग भारत को वापस करना चाहिए। अगर पाकिस्तान, पाकिस्तान शासित कश्मीर में चल रहे ५४ आतंकवादी कैंपो को बंद नहीं करता है तो भारत को इन कैम्पों को नष्ट करना चाहिए।
चीन
डॉ॰ स्वामी ने कहा की चीन और भारत पड़ोसी देश है और दोनों देश के सम्बन्ध कम से कम 3000 सालों से है। जब डॉ॰ सुब्रमण्यम स्वामी मोरारजी सरकार में थे तो उन्होंने चीन से कहा की कैलाश मानसरोवर का रास्ता खोले। उस समय भारत से कैलाश मानसरोवर जाने का रास्ता चीन ने बंद कर रखा था। 3 सालों तक चीन के साथ बात करने के बाद और अन्तत: चीन ने कहा की ठीक है रास्ता खोल देंगे अगर डॉ॰ स्वामी खुद कैलाश मानसरोवर जायें। उसके अप्रैल १९८१ में डॉ॰ स्वामी पहले कैलाश मानसरोवर की यात्रा करने वाले भारतीय बने और उसके बाद चीन ने कैलाश मानसरोवर भारत के लिए खोला।
इजराइल
अपने भाषणों और लेखों में डॉ॰ स्वामी ने इजराइल के लिए अपनी प्रशंसा व्यक्त की है और एक शत्रुतापूर्ण अरब वातावरण में जीवित रहने की क्षमता के लिए अपने प्रतिकार क्षमता श्रेय दिया है। उन्होंने कहा कि इजराइल के साथ राजनयिक संबंधों की स्थापना में अग्रणी प्रयास किए थे। 1982 में, डॉ॰ स्वामी इज़राइल जाने वाले पहले भारतीय राजनितज्ञ बने और वो वहाँ यित्ज्हक राबिन और मेनाचेम बिगिन जैसे कई महत्वपूर्ण इजराइली नेताओं से मिले। इज़राइल के साथ संबंधों को सामान्य बनाने में उनके प्रयासों का फल तब मिला जब भारत ने 1992 में इज़राइल में अपना दूतावास खोलने का निर्णय लिया।
बांग्लादेश
डॉ॰ स्वामी का कहना है की बांग्लादेश के कुल जनसंख्या का करीब एक तिहाई भाग भारत में अवैध रूप से घुस चुका है। इसलिए बांग्लादेश या तो इन सभी अवैध रूप से घुसे हुए अपने नागरिकों को वापस बुलाये या अपने देश का एक तिहाई भाग भारत को दे दे। ऐसा होने से भारत का अपने पश्चिमी भागो पर ज्यादा अच्छा नियंत्रण हो सकेगा।
परिवार और व्यक्तिगत जीवन
सुब्रह्मण्यम् स्वामी ने रोक्सना नाम की एक पारसी महिला से जून 1966 में विवाह किया। रोक्सना से उनकी पहली भेंट हार्वर्ड में हुई थी। रोक्सना स्वामी भी गणित में पी॰एच॰डी॰ हैं तथा आजकल भारत के सर्वोच्च न्यायालय में वकील हैं। उनकी दो बेटियाँ है, एक गीतांजलि स्वामी जिसने एम॰आई॰टी॰ विश्वविद्यालय के प्रोफेसर संजय शर्मा से शादी की है और दूसरी सुहासिनी हैदर जो द हिन्दू में सम्पादक है और उन्होंने नदीम हैदर से विवाह किया है।
किताबें, शोधपत्र और पत्रिकायें
सुब्रह्मण्यम् स्वामी ने कई किताबें व शोधपत्र लिखे और पत्रिकाओं का सम्पादन किया। नीचे उनकी सूची दी हुई है।
पाकिस्तान के प्रधानमंत्री
पाकिस्तान के प्रधानमन्त्री  ( वज़ीर-ए-आज़म पाकिस्तान ), पाकिस्तान इस्लामी गणतन्त्र की सरकार का मुखिया होता है। राष्ट्रीय विधानसभा के सदस्यों द्वारा प्रधानमन्त्री का चयन किया जाता है। प्रधानमन्त्री का ये पद पाँच वर्ष के लिए होता है। प्रधानमन्त्री अपनी सहायता के लिए मन्त्रियों का चयन करता है।
चैतन्य बिश्नोई
चैतन्य बिश्नोई (जन्म; २५ अगस्त १९९४) एक भारतीय प्रथम श्रेणी क्रिकेट खिलाड़ी है जो हरियाणा क्रिकेट टीम के लिए खेलते है। इन्होंने अपने टी२० क्रिकेट कैरियर की शुरुआत साल २०१५-१६ की सैयद मुश्ताक अली ट्रॉफी में ६ जनवरी २०१६ को की थी जबकि इन्हें साल २०१८ इंडियन प्रीमियर लीग में चेन्नई सुपर किंग्स ने खरीदा है। ये मुख्य रूप से बल्लेबाजी के लिए जाने जाते है जबकि वैकल्पिक रूप से गेंदबाजी भी करते है। यह हरियाणा के पूर्व मुख्यमंत्री भजनलाल जी के पौत्र एवं वरिष्ठ कांग्रेस नेता एवं विधायक कुलदीप जी बिश्नोई संरक्षक बिश्नोई महासभा के पुत्र हैं।
मदैन गाँव, फर्रुखाबाद (फर्रुखाबाद)
मदैन फर्रुखाबाद, फर्रुखाबाद, उत्तर प्रदेश स्थित एक गाँव है।
भूगोल:-- मदेंन मदायन को स्थानीय लोग आज से 45 साल पहले भीम नगर के नाम से जानते या पुकारते थे । क्योंकी यहां पर निवास करने वाली अत्यधिक दलित जाती या जाटव समाज है, जो अपने मसीहा भीमराव अंबेडकर के नाम से अपने मोहल्ले या गांव को पुकारते थे, मगर यहां के लोग बताते हैं ,जैसे जैसे समय बीता बेसे ही इस गांव का नाम भी यहां की संस्कृत के पुजारियों द्वारा  रख दिया गया, ,। अतः यहाँ के निवासी जो अब युवा पीढ़ी है ,वो मदेंन या भान नगर नाम से ही अपबे प्रपत्र बनवाते है, । मदेंन की छटा निराली है , नीले आकास से साम के समय उड़ते पंछियों के दल को देखकर आप मन्त्र मुग्ध हो जाएंगे ,।
आदर्श स्थल
शिक्षा :-- शिक्षा हेतु प्राथमिक विद्यालय है। जो कि यहां के बच्चों को शिक्षा दे रहा है।
महाराष्ट्र
महाराष्ट्र भारत का एक राज्य है जो भारत के पश्चिमी प्रायद्वीपीय क्षेत्र में स्थित है। इसकी गिनती भारत के सबसे धनी एवं समृद्ध राज्यों में की जाती है। महाराष्ट्र शब्द संस्कृत का है जो दो शब्दों द्वारा मिलकर बना है महा तथा राष्ट्र इसका अर्थ होता है महान देश। यह नाम यहाँ के संतों की देन है। इसकी राजधानी मुंबई है जो भारत का सबसे बड़ा शहर और देश की आर्थिक राजधानी के रूप में भी जानी जाती है। और यहाँ का पुणे शहर भी भारत के बड़े महानगरों में गिना जाता है। यहाँ का पुणे शहर भारत का छठवाँ सबसे बड़ा शहर है।
महाराष्ट्र की जनसंख्या सन २०११ में ११,२३,७२,९७२ थी, विश्व में सिर्फ़ ग्यारह ऐसे देश हैं जिनकी जनसंख्या महाराष्ट्र से ज़्यादा है। इस राज्य का निर्माण १ मई, १९६० को मराठी भाषी लोगों की माँग पर की गयी थी। यहां मराठी भाषा ज्यादा बोली जाती है। मुंबई, अहमदनगर, पुणे, औरंगाबाद, भोकरदन, कोल्हापूर, नाशिक, नागपुर, ठाणे, शिर्डी, मालेगांव, सोलापुर, अकोला, लातुर, उस्मानाबाद, अमरावती और नांदेड महाराष्ट्र के अन्य मुख्य शहर हैं!
इतिहास(प्राचीन- मध्ययुगीन)
ऐसा माना जाता है कि सन १००० ईसा पूर्व से पहले महाराष्ट्र में खेती होती थी लेकिन उस समय मौसम में अचानक परिवर्तन आया और कृषि रुक गई थी। सन् ५०० इसापूर्व के आसपास बम्बई (प्राचीन नाम शुर्पारक, सोपर) एक महत्वपूर्ण पत्तन बनकर उभरा था। यह सोपर ओल्ड टेस्टामेंट का ओफिर था या नहीं इस पर विद्वानों में विवाद है। प्राचीन १६ महाजनपद, महाजनपदों में अश्मक या अस्सक का स्थान आधुनिक अहमदनगर के आसपास है। सम्राट अशोक के शिलालेख भी मुम्बई के निकट पाए गए हैं।
मौर्यों के पतन के बाद यहाँ बघेल (गडेरिया) का उदय वर्ष 230 में हुआ। वकटकों के समय अजन्ता गुफाओं का निर्माण हुआ। चालुक्यों का शासन पहले सन् 550-760 तथा पुनः 973-1180 रहा। इसके बीच राष्ट्रकूटों का शासन आया था।
अलाउद्दीन खिलजी वो पहला मुस्लिम शासक था जिसने अपना साम्राज्य दक्षिण में मदुरै तक फैला दिया था। उसके बाद मुहम्मद बिन तुगलक (१३२५) ने अपनी राजधानी दिल्ली से हटाकर दौलताबाद कर ली। यह स्थान पहले देवगिरि नाम से प्रसिद्ध था और औरंगाबाद के निकट स्थित है। बहमनी सल्तनत के टूटने पर यह प्रदेश गोलकुण्डा के आशसन में आया और उसके बाद औरंगजेब का संक्षिप्त शासन। इसके बाद मराठों की शक्ति में उत्तरोत्तर वुद्धि हुई और अठारहवीं सदी के अन्त तक मराठे लगभग पूरे महाराष्ट्र पर तो फैल ही चुके थे और उनका साम्राज्य दक्षिण में कर्नाटक के दक्षिणी सिरे तक पहुँच गया था। १८२० तक आते आते अंग्रेजों ने पेशवाओं को पूर्णतः हरा दिया था और यह प्रदेश भी अंग्रेजी साम्राज्य का अंग बन चुका था।
देश को आजादी के उपरान्त मध्य भारत के सभी मराठी इलाकों का संमीलीकरण करके एक राज्य बनाने की मांग को लेकर बड़ा आंदोलन चला। आखिर १ मई १९६० से कोकण, मराठवाडा, पश्चिमी महाराष्ट्र, दक्षिण महाराष्ट्र, उत्तर महाराष्ट्र (खानदेश) तथा विदर्भ, संभागों को एकजुट करके महाराष्ट्र की स्थापना की गई। राज्य के दक्षिण सरहद से लगे कर्नाटक के बेलगांव शहर और आसपास के गावों को महाराष्ट्र में शामील करने के लिए एक आंदोलन चल रहा है।
नासिक गजट २४६ ईसा पूर्व में महाराष्ट्र में मौर्य सम्राट अशोक एक दूतावास भेजा जो करने के लिए स्थानों में से एक के रूप में उल्लेख किया है जो बताता है और यह तीन प्रांतों और ९९,००० गांवों सहित के रूप में ५८० आम था की एक चालुक्यों शिलालेख में दर्ज की गई है। नाम राजवंश, पश्चिमी क्षत्रपों, गुप्त साम्राज्य, गुर्जर, प्रतिहार, वकातका, कदाम्बस्, चालुक्य साम्राज्य, राष्ट्रकूट राजवंश और बघेल के शासन से पहले पश्चिमी चालुक्य का शासन था।
चालुक्य वंश ८ वीं सदी के लिए ६ वीं शताब्दी से महाराष्ट्र पर राज किया और दो प्रमुख शासकों ८ वीं सदी में अरब आक्रमणकारियों को हराया जो उत्तर भारतीय सम्राट हर्ष और विक्रमादित्य द्वितीय, पराजित जो फुलकेशि द्वितीय, थे। राष्ट्रकूट राजवंश १० वीं सदी के लिए ८ से महाराष्ट्र शासन किया। सुलेमान "दुनिया की ४ महान राजाओं में से एक के रूप में" राष्ट्रकूट राजवंश (अमोघावर्ह) के शासक कहा जाता है। १२ वीं सदी में जल्दी ११ वीं सदी से अरब यात्री दक्कन के पठार के पश्चिमी चालुक्य साम्राज्य और प्रभुत्व था चोल राजवंश.कई लड़ाइयों पश्चिमी चालुक्य साम्राज्य और राजा राजा चोल, राजेंद्र चोल, जयसिम्ह द्वितीय, सोमेश्वरा मैं और विक्रमादित्य षष्ठम के राजा के दौरान दक्कन के पठार में चोल राजवंश के बीच लड़ा गया था।
जल्दी १४ वीं सदी में आज महाराष्ट्र के सबसे खारिज कर दिया जो बघेल वंश, दिल्ली सल्तनत के शासक आला उद दीन खलजी द्वारा परास्त किया गया था। बाद में, मुहम्मद बिन तुगलक डेक्कन के कुछ हिस्सों पर विजय प्राप्त की और अस्थायी रूप से महाराष्ट्र में बघेल रियासत देवगीरी किसी (दौलताबाद ) के लिए दिल्ली से अपनी राजधानी स्थानांतरित कर दिया। १३४७ में तुगलक के पतन के बाद, गुलबर्ग के स्थानीय बहमनी सल्तनत अगले १५० वर्षों के लिए इस क्षेत्र गवर्निंग, पदभार संभाल लिया है। बहमनी सल्तनत के अलग होने के बाद, १५१८ में, महाराष्ट्र में विभाजित है और पांच डेक्कन सल्तनत का शासन था। अहमदनगर अर्थात् निज़ाम्शा, बीजापुर के आदिलशाह, गोलकुंडा की कुतुब्शह्, बिदर की बरीदशाही, एलिचपूर ( अचलपूर ) या बेरार ( विदर्भ ) की इमादशाही। इन राज्यों में अक्सर एक दूसरे के बीच लड़ा। संयुक्त, वे निर्णायक १५६५ में दक्षिण के विजयनगर साम्राज्य को हरा दिया।
इसके अलावा मुंबई के वर्तमान क्षेत्र १५३५ में पुर्तगाल से कब्जा करने से पहले गुजरात की सल्तनत का शासन और फारुखि वंश मुग़ल विलय से पहले १३८२ और १६०१ के बीच खानदेश क्षेत्र पर शासन किया था। मलिक अंबर १६०७-१६२६ अहमदनगर के निजामशाही राजवंश के रीजेंट था। इस अवधि के दौरान उन्होंने मुर्तजा निजाम शाह की ताकत और शक्ति में वृद्धि हुई है और एक बड़ी फौज खड़ी। मलिक अंबर डेक्कन क्षेत्र में छापामार युद्ध का प्रस्तावक से एक होने के लिए कहा है। मलिक अंबर सिंहासन पर उसके दामाद कानून के बैठने की महत्त्वाकांक्षा थी जो उसकी सौतेली माँ, नूरजहाँ, से दिल्ली में शाहजहां कुश्ती शक्ति की सहायता की। १७ वीं सदी तक, शाहजी भोसले, मुगलों और बीजापुर के आदिल शाह की सेवा में एक महत्वाकांक्षी स्थानीय सामान्य, उसकी स्वतंत्र शासन स्थापित करने का प्रयास किया। उनके पुत्र शिवाजीराजे भोसले ने मराठा साम्राज्य की नींव डाल दी और एक विशाल साम्राज्य खडा किया। उनके पश्चात मराठा रियासत के सरदार बड़ौदा के गायकवाड़, इंदौर के होळकर, ग्वालियर के शिंदे और पेशवाओं (प्रधानमंत्रियों) द्वारा विस्तार किया गया था। उन्होंने मुगलोंको परास्त किया और भारतीय उपमहाद्वीप के उत्तरी और मध्य भागों में बड़े प्रदेशों पर विजय प्राप्त की। १७६१ में पानीपत की तीसरी लड़ाई में हार के बाद मराठा उनकी सर्वोच्चता बहाल और अठारहवीं सदी के अंत तक नई दिल्ली सहित मध्य और उत्तर भारत पर शासन किया। तीसरे एंग्लो मराठा युद्ध (१८१७-१८१८) १८१९ में देश पर शासन मराठा साम्राज्य और ईस्ट इंडिया कंपनी का अंत करने के लिए नेतृत्व किया।
ब्रिटिश उत्तरी डेक्कन को पाकिस्तान में कराची से एक क्षेत्र में फैला है जो मुंबई प्रेसीडेंसी के हिस्से के रूप में इस क्षेत्र शासित. मराठा राज्यों की संख्या में ब्रिटिश आधिपत्य को स्वीकार करने के लिए बदले में स्वायत्तता को बनाए रखना है, रियासतों के रूप में कायम है। वर्तमान में महाराष्ट्र के क्षेत्र में सबसे बड़ी रियासतों नागपुर, सातारा और कोल्हापुर थे, सातारा १८४८ में बॉम्बे प्रेसीडेंसी को कब्जे में लिया गया था और नागपुर प्रांत, मध्य प्रांतों के बाद के हिस्से बनने के लिए १८५३ में कब्जा कर लिया था। हैदराबाद के राज्य के निजाम का हिस्सा है, १८५३ में अंग्रेजों ने कब्जा कर लिया और १९०३में मध्य प्रांत को कब्जे में लिया गया था किया गया था जो बरार। हालांकि, मराठवाड़ा प्रदेश वर्तमान में महाराष्ट्र का एक बड़ा हिस्सा है, ब्रिटिश काल के दौरान निजाम हैदराबाद राज्य का हिस्सा बना रहा।
भूगोल और जलवायु
महाराष्ट्र का अधिकतम भाग बेसाल्ट खडकों का बना हुआ है। इसके पश्चिमी सीमा से अरब सागर है। इसके पड़ोसी राज्य गोवा, कर्नाटक, तेलंगना, छत्तीसगढ़, मध्य प्रदेश, गुजरात है। महाराष्ट्र भारत देश के कुल क्षेत्रफल का ९.36 % क्षेत्रफल में फैला हुआ है। और महाराष्ट्र की सबसे उच्ची चोटी कलसुबाई शिखर है। जिसकी उच्चाई 1646 मीटर (5400 फिट) है। महाराष्ट्र की राजधानी मुंबई है और नागपूर इसकी उपराजधानी हे।
क्षेत्र, संभाग और ज़िले
महाराष्ट्र में छः प्रशासनिक विभाग (संभाग) हैं:
राज्य के छः विभाग आगे और ३६ ज़िलों, १०९ उपविभागों, और महाराष्ट्र के तालुके - 358=355+3 (मुंबई उपनगर जिल्हेमे अंधेरी,कुर्ला,बोरिवली ये तीन तालुके प्रशासकीय सोय के लिये बनाये गये है।) मुख्य 355 तालुकाओं में विभाजित हैं।
वज्रच्छेदिकाप्रज्ञापारमितासूत्र
वज्रच्छेदिका प्रज्ञापारमिता सूत्र (या वज्र सूत्र) महायान बौद्ध धर्म सूत्र है जो प्रज्ञापारमिता ('ज्ञान की पूर्णता') सूत्रों की शैली से है। एक व्यापक भौगोलिक सीमा में विभिन्न भाषाओं में अनुवादित, वज्र सूत्र पूर्वी एशिया में सबसे प्रभावशाली महायान सूत्रों में से एक है, और यह विशेष रूप से हृदय सूत्र के साथ झान परम्परा के भीतर प्रमुख है।
मावल लोक सभा निर्वाचन क्षेत्र
मावल लोक सभा निर्वाचन क्षेत्र भारत के महाराष्ट्र राज्य का एक लोक सभा निर्वाचन क्षेत्र है।
गंगाराम कोली
गंगाराम कोली एक भारतीय राजनीतिज्ञ तथा पूर्व बयाना से लोक सभा सांसद थे। वे भारतीय जनता पार्टी के राजनेता हैं।
नैनो रसायन
नैनोकैमिस्ट्री रसायन विज्ञान और नैनोसाइंस का संयोजन है। नैनोकैमिस्ट्री बिल्डिंग ब्लॉक्स के संश्लेषण से जुड़ी है जो आकार, सतह, आकार और दोष गुणों पर निर्भर हैं। नैनोकैमिस्ट्री का उपयोग रासायनिक, सामग्री और भौतिक, विज्ञान के साथ-साथ इंजीनियरिंग, जैविक और चिकित्सा अनुप्रयोगों में किया जा रहा है। नैनोकैमिस्ट्री और अन्य नैनोसाइंस क्षेत्रों में समान मूल अवधारणाएं हैं लेकिन उन अवधारणाओं के उपयोग अलग हैं।
नैनोकैमिस्ट्री को पहली बार 1992 में ओज़िन द्वारा संक्षेपित किया गया था क्योंकि परमाणु "अप" से नैनोमैटेरियल्स को पुन: उत्पन्न करने के लिए रसायन विज्ञान संश्लेषण के उपयोग के रूप में, नैनोइंजीनियरिंग और नैनोफिज़िक्स दृष्टिकोण के विपरीत जो थोक "डाउन" से संचालित होता है। नैनो उपसर्ग नैनोकैमिस्ट्री को दिया गया था जब वैज्ञानिकों ने नैनोमीटर-स्केल आकार में सामग्री में अजीब परिवर्तन देखे थे। नैनोमीटर-स्केल्ड संरचनाओं पर कई रासायनिक संशोधन आकार पर निर्भर होने के प्रभावों को मंजूरी देते हैं।
नैनोकैमिस्ट्री को आकार, आकार, स्व-विधानसभा, दोष और जैव-नैनो की अवधारणाओं द्वारा चित्रित किया जा सकता है; तो किसी भी नए नैनो-निर्माण का संश्लेषण इन सभी अवधारणाओं से जुड़ा हुआ है। नैनो-निर्माण संश्लेषण इस बात पर निर्भर करता है कि कैसे सतह, आकार और आकार बिल्डिंग ब्लॉक्स के कार्यात्मक संरचनाओं में स्व-संयोजन की ओर ले जाएगा; उनमें शायद कार्यात्मक दोष हैं और इलेक्ट्रॉनिक, फोटोनिक, चिकित्सा, या बायोएनालिटिकल समस्याओं के लिए उपयोगी हो सकते हैं।
सिलिका, सोना, पॉलीडिमिथाइलसिलोक्सेन, कैडमियम सेलेनाइड, आयरन ऑक्साइड और कार्बन ऐसे पदार्थ हैं जो नैनोकैमिस्ट्री की परिवर्तनकारी शक्ति दिखाते हैं। नैनोकैमिस्ट्री आयरन ऑक्साइड (जंग) से एमआरआई का सबसे प्रभावी कंट्रास्ट एजेंट बना सकती है जो कैंसर का पता लगा सकती है और उन्हें उनके शुरुआती चरणों में मार सकती है। उनके ट्रैक में रोशनी को मोड़ने या रोकने के लिए सिलिका (कांच) का उपयोग किया जा सकता है। विकासशील देश भी विकसित दुनिया की रोगजनक पहचान क्षमताओं को प्राप्त करने के लिए तरल पदार्थ के लिए सर्किट बनाने के लिए सिलिकॉन का उपयोग करते हैं। कार्बन का उपयोग विभिन्न आकृतियों और रूपों में किया गया है और यह इलेक्ट्रॉनिक सामग्री के लिए एक बेहतर विकल्प बन जाएगा।
कुल मिलाकर, नैनोकैमिस्ट्री यौगिकों की परमाणु संरचना से संबंधित नहीं है। बल्कि, यह समस्याओं को हल करने के लिए सामग्री को समाधान में बदलने के विभिन्न तरीकों के बारे में है। रसायन विज्ञान मुख्य रूप से आवर्त सारणी में परमाणुओं की स्वतंत्रता की डिग्री से संबंधित है, हालांकि नैनोकैमिस्ट्री स्वतंत्रता की अन्य डिग्री लेकर आई है जो सामग्री के व्यवहार को नियंत्रित करती है।
कार्बन नैनोट्यूब (सीएनटी), ग्रैफेन और फुलरीन जैसे कार्बन नैनोमटेरियल्स बनाने के लिए नैनो रासायनिक विधियों का उपयोग किया जा सकता है, जिन्होंने हाल के वर्षों में उनके उल्लेखनीय यांत्रिक और विद्युत गुणों के कारण ध्यान आकर्षित किया है
नैनोटोपोग्राफी
नैनोटोपोग्राफी विशिष्ट सतह सुविधाओं को संदर्भित करती है जो नैनोस्केल पर दिखाई देती हैं। उद्योग में, नैनोटोपोग्राफी के अनुप्रयोगों में आम तौर पर इलेक्ट्रिक्स और कृत्रिम रूप से उत्पादित सतह की विशेषताएं शामिल होती हैं। हालांकि, इस परिभाषा में प्राकृतिक सतह की विशेषताओं को भी शामिल किया गया है, जैसे कि आणविक-स्तरीय सेल इंटरैक्शन और जानवरों और पौधों के बनावट वाले अंग। प्रकृति में ये नैनोटोपोग्राफिक विशेषताएं विशिष्ट उद्देश्यों की पूर्ति करती हैं जो जैविक जीवों के नियमन और कार्य में सहायता करती हैं, क्योंकि नैनोटोपोग्राफिक विशेषताएं कोशिकाओं में अत्यंत संवेदनशील होती हैं।
नैनोलिथोग्राफी
नैनोलिथोग्राफी वह प्रक्रिया है जिसके द्वारा सतह पर कृत्रिम रूप से नैनोटोपोग्राफिक नक़्क़ाशी का उत्पादन किया जाता है। कई व्यावहारिक अनुप्रयोग कंप्यूटर में सेमीकंडक्टर चिप्स सहित नैनोलिथोग्राफी का उपयोग करते हैं। नैनोलिथोग्राफी के कई प्रकार हैं, जिसमें शामिल हैं:
प्रत्येक नैनोलिथोग्राफी तकनीक में संकल्प, समय की खपत और लागत के अलग-अलग कारक होते हैं। नैनोलिथोग्राफी द्वारा उपयोग की जाने वाली तीन बुनियादी विधियाँ हैं। एक में एक प्रतिरोधी सामग्री का उपयोग करना शामिल है जो सतह के उन क्षेत्रों को कवर करने और उनकी रक्षा करने के लिए "मास्क" के रूप में कार्य करता है जो चिकनी होने का इरादा रखते हैं। एक स्टैंसिल के रूप में कार्य करने वाली सुरक्षात्मक सामग्री के साथ, अब खुला भागों को दूर किया जा सकता है। दूसरी विधि में वांछित पैटर्न को सीधे तराशना शामिल है। नक़्क़ाशी में क्वांटम कणों के बीम का उपयोग करना शामिल हो सकता है, जैसे कि इलेक्ट्रॉन या प्रकाश, या रासायनिक तरीके जैसे ऑक्सीकरण या स्व-इकट्ठे मोनोलेयर। तीसरी विधि वांछित पैटर्न को सीधे सतह पर रखती है, एक अंतिम उत्पाद का निर्माण करती है जो अंततः मूल सतह से कुछ नैनोमीटर मोटा होता है। गढ़ी जाने वाली सतह की कल्पना करने के लिए, सतह को एक नैनो-रिज़ॉल्यूशन माइक्रोस्कोप द्वारा देखा जाना चाहिए, जिसमें स्कैनिंग जांच माइक्रोस्कोपी और परमाणु बल माइक्रोस्कोप शामिल हैं। दोनों सूक्ष्मदर्शी अंतिम उत्पाद के प्रसंस्करण में भी लगे हो सकते हैं।
स्व-इकट्ठे मोनोलयर्स
नैनोलिथोग्राफी के तरीकों में से एक स्व-इकट्ठे मोनोलयर्स का उपयोग है, जो नरम कार्यप्रणाली विकसित करता है। स्व-इकट्ठे मोनोलयर्स लंबी-श्रृंखला वाले अल्केन थियोलेट्स होते हैं जो सोने की सतहों पर स्व-इकट्ठे होते हैं जो अच्छी तरह से ऑर्डर की गई मोनोलेयर फिल्में बनाते हैं। इस पद्धति का लाभ 5 एनएम से 500 एनएम के पार्श्व आयामों के साथ उच्च गुणवत्ता वाली संरचना बनाना है। इस पद्धति में, आमतौर पर मास्क के रूप में पॉलीडिमिथाइलसिलोक्सेन (पीडीएमएस) से बने एक पैटर्न वाले इलास्टोमेर का उपयोग किया जाता है। PDMS स्टैम्प बनाने के लिए, पहला कदम एक सिलिकॉन वेफर पर फोटोरेसिस्ट की एक पतली परत को कोट करना है। अगला कदम यूवी प्रकाश के साथ परत को उजागर करना है, और उजागर फोटोरेसिस्ट को डेवलपर के साथ धोया जाता है। प्रीपोलीमर की मोटाई को कम करने के लिए, पैटर्न वाले मास्टर को पेरफ्लूरोआल्किल ट्राइक्लोरोसिलेन से उपचारित किया जाता है। इन PDMS इलास्टोमर्स का उपयोग विभिन्न उद्देश्यों के लिए प्लानर और घुमावदार सतहों दोनों पर माइक्रोन और सबमाइक्रोन डिजाइन रासायनिक स्याही को प्रिंट करने के लिए किया जाता है।
दवाइयाँ
नैनोकैमिस्ट्री का एक अत्यधिक शोधित अनुप्रयोग दवा है। नैनोकैमिस्ट्री की तकनीक का उपयोग करने वाला एक साधारण त्वचा देखभाल उत्पाद सनस्क्रीन है। सनस्क्रीन में जिंक ऑक्साइड और टाइटेनियम डाइऑक्साइड के नैनोकण होते हैं। ये रसायन प्रकाश को अवशोषित या परावर्तित करके हानिकारक यूवी प्रकाश से त्वचा की रक्षा करते हैं और नैनोपार्टिकल में इलेक्ट्रॉनों के प्रकाश-उत्तेजना द्वारा त्वचा को पूर्ण क्षति को बनाए रखने से रोकते हैं। प्रभावी रूप से, कण की उत्तेजना त्वचा की कोशिकाओं को डीएनए क्षति से रोकती है।
दवा वितरण
बढ़ती शारीरिक प्रतिक्रिया, विशिष्ट लक्ष्यीकरण और कुशल, गैर-विषैले चयापचय में सुधार करके नैनोटेक्नोलॉजिकल तरीकों को शामिल करते हुए दवा वितरण के उभरते तरीके फायदेमंद हो सकते हैं। दवा वितरण के लिए कई नैनो-तकनीकी विधियों और सामग्रियों को क्रियाशील किया जा सकता है। आदर्श सामग्री शरीर में ड्रग कार्गो ले जाने के लिए एक नियंत्रित-सक्रियण नैनोमटेरियल का उपयोग करती है। मेसोपोरस सिलिका नैनोपार्टिकल्स (एमएसएन) अपने बड़े सतह क्षेत्र और इमेजिंग तकनीकों के तहत उच्च-रिज़ॉल्यूशन प्रदर्शन का प्रदर्शन करते हुए विभिन्न व्यक्तिगत संशोधनों के लिए लचीलेपन के कारण अनुसंधान लोकप्रियता में बढ़ रहे हैं। सक्रियण विधियां नैनोस्केल दवा वितरण अणुओं में बहुत भिन्न होती हैं, लेकिन सबसे अधिक इस्तेमाल की जाने वाली सक्रियण विधि कार्गो को मुक्त करने के लिए प्रकाश की विशिष्ट तरंग दैर्ध्य का उपयोग करती है। नैनोवाल्व-नियंत्रित कार्गो रिलीज कम तीव्रता वाले प्रकाश और प्लास्मोनिक हीटिंग का उपयोग करता है ताकि कार्गो को सोने के अणुओं वाले एमएसएन की विविधता में छोड़ा जा सके। दो-फोटॉन सक्रिय फोटो-ट्रांसड्यूसर (2-एनपीटी) कार्गो को छोड़ने के लिए एक डाइसल्फ़ाइड बंधन को तोड़ने के लिए प्रेरित करने के लिए प्रकाश की IR तरंग दैर्ध्य के पास का उपयोग करता है। हाल ही में, नैनोडायमंड्स ने गैर-विषाक्तता, त्वचा के माध्यम से सहज अवशोषण और रक्त-मस्तिष्क बाधा में प्रवेश करने की क्षमता के कारण दवा वितरण में क्षमता का प्रदर्शन किया है।
ऊतक अभियांत्रिकी
चूँकि कोशिकाएँ नैनोटोपोग्राफ़िकल विशेषताओं के प्रति बहुत संवेदनशील होती हैं, ऊतक इंजीनियरिंग में सतहों के अनुकूलन ने सीमाओं को आरोपण की ओर धकेल दिया है। उपयुक्त परिस्थितियों में, कृत्रिम अंग विकास की ओर कोशिका बीजों को निर्देशित करने के लिए सावधानीपूर्वक तैयार किए गए 3-आयामी मचान का उपयोग किया जाता है। 3-डी मचान में विभिन्न नैनोस्केल कारक शामिल हैं जो इष्टतम और उपयुक्त कार्यक्षमता के लिए पर्यावरण को नियंत्रित करते हैं। मचान इन विट्रो में विवो बाह्य मैट्रिक्स का एक एनालॉग है, जो इन विट्रो में आवश्यक, जटिल जैविक कारक प्रदान करके सफल कृत्रिम अंग विकास की अनुमति देता है। अतिरिक्त लाभों में सेल अभिव्यक्ति हेरफेर, आसंजन और दवा वितरण की संभावना शामिल है
घाव
घर्षण और घावों के लिए, नैनोकैमिस्ट्री ने उपचार प्रक्रिया में सुधार के लिए अनुप्रयोगों का प्रदर्शन किया है। इलेक्ट्रोसपिनिंग ऊतक इंजीनियरिंग में जैविक रूप से उपयोग की जाने वाली एक पोलीमराइज़ेशन विधि है, लेकिन इसे घाव भरने के साथ-साथ दवा वितरण के लिए भी क्रियाशील किया जा सकता है। यह नैनोफाइबर पैदा करता है जो सेल प्रसार, जीवाणुरोधी गुणों और नियंत्रित वातावरण को प्रोत्साहित करता है। ये गुण मैक्रोस्केल पर बनाए गए हैं; हालांकि, नैनोस्केल संस्करण नैनोटोपोग्राफिकल विशेषताओं के कारण बेहतर दक्षता दिखा सकते हैं। नैनोफाइबर और घावों के बीच लक्षित इंटरफेस में सतह क्षेत्र की बातचीत अधिक होती है और विवो में फायदेमंद होती है।
इस बात के प्रमाण हैं कि चांदी के कुछ नैनोकण कुछ विषाणुओं और जीवाणुओं को रोकने के लिए उपयोगी होते हैं।
नैनोकैमिस्ट्री में नए विकास महत्वपूर्ण गुणों के साथ विभिन्न प्रकार की नैनोस्ट्रक्चर सामग्री प्रदान करते हैं जो अत्यधिक नियंत्रित होते हैं। इन नैनोस्ट्रक्चर सामग्रियों के कुछ अनुप्रयोगों में स्व-इकट्ठे मोनोलयर्स और लिथोग्राफी, सेंसर में नैनोवायर का उपयोग और नैनोएंजाइम शामिल हैं।
नैनोवायर रचनाएं
वैज्ञानिकों ने वाष्प और समाधान चरण रणनीतियों का उपयोग करके नियंत्रित लंबाई, व्यास, डोपिंग और सतह संरचना के साथ बड़ी संख्या में नैनोवायर रचनाएं भी तैयार की हैं। इन उन्मुख एकल क्रिस्टल का उपयोग अर्धचालक नैनोवायर उपकरणों जैसे डायोड, ट्रांजिस्टर, लॉजिक सर्किट, लेजर और सेंसर में किया जा रहा है। चूंकि नैनोवायरों में एक-आयामी संरचना होती है, जिसका अर्थ है कि सतह से आयतन का बड़ा अनुपात, प्रसार प्रतिरोध कम हो जाता है। इसके अलावा, क्वांटम कारावास प्रभाव के कारण इलेक्ट्रॉन परिवहन में उनकी दक्षता, उनके विद्युत गुणों को मामूली गड़बड़ी से प्रभावित करती है। इसलिए, नैनोसेंसर तत्वों में इन नैनोवायरों के उपयोग से इलेक्ट्रोड प्रतिक्रिया में संवेदनशीलता बढ़ जाती है। जैसा कि ऊपर उल्लेख किया गया है, अर्धचालक नैनोवायरों की एक-आयामीता और रासायनिक लचीलापन उन्हें नैनोलाइज़र में लागू करते हैं। पीडोंग यांग और उनके सहकर्मियों ने कमरे के तापमान वाले पराबैंगनी नैनोवायर नैनोलेज़र पर कुछ शोध किया है जिसमें इन नैनोलेज़रों के महत्वपूर्ण गुणों का उल्लेख किया गया है। उन्होंने निष्कर्ष निकाला है कि शॉर्ट वेवलेंथ नैनोलेज़र का उपयोग विभिन्न क्षेत्रों जैसे ऑप्टिकल कंप्यूटिंग, सूचना भंडारण और माइक्रोएनालिसिस में होता है
नैनोएंजाइम (या नैनोजाइम)
नैनोपार्टिकल-आधारित एंजाइमों में मुख्य रूप से उपयोग की जाने वाली नैनोस्ट्रक्चर सामग्री ने उनके द्वारा दिखाए गए विशिष्ट गुणों के कारण आकर्षण खींचा है। इन नैनोएंजाइमों (या नैनोजाइम) के बहुत छोटे आकार (1-100 एनएम) ने उन्हें अद्वितीय ऑप्टिकल, चुंबकीय, इलेक्ट्रॉनिक और उत्प्रेरक गुण प्रदान किए हैं। इसके अलावा, नैनोकणों की सतह की कार्यक्षमता के नियंत्रण और इन छोटे आकार के एंजाइमों के अनुमानित नैनोस्ट्रक्चर ने उन्हें अपनी सतह पर एक जटिल संरचना बना दी है जो बदले में विशिष्ट अनुप्रयोगों की जरूरतों को पूरा करती है।
पीटर सीलार
पीटर मारिनस सीलार (जन्म 2 जुलाई 1987) एक डच क्रिकेटर और राष्ट्रीय टीम के वर्तमान कप्तान हैं। वह दाएं हाथ के बल्लेबाज और बाएं हाथ के ऑर्थोडॉक्स स्पिन गेंदबाज हैं। अंडर-15, अंडर-17 और अंडर-19 स्तर पर नीदरलैंड के लिए खेलने के बाद, उन्होंने 3 मई 2005 को वारविकशायर के खिलाफ सी एंड जी ट्रॉफी खेल में अपना वरिष्ठ पदार्पण किया। इसके बाद वह उस साल बाद में आईसीसी ट्रॉफी में खेले। उन्होंने 6 जुलाई 2006 को श्रीलंका के खिलाफ अपना एक दिवसीय अंतर्राष्ट्रीय पदार्पण किया। दो साल बाद उन्होंने ट्वेंटी-20 अंतरराष्ट्रीय क्रिकेट में पदार्पण किया।
अप्रैल 2018 में, पीटर बोरेन की सेवानिवृत्ति के बाद, उन्हें राष्ट्रीय पक्ष के कप्तान के रूप में नियुक्त किया गया था।
घूनी, घाट तहसील
घूनी, घाट तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
राजस्थान अभिलेखागार
दस्‍तावेजों की सुव्‍यवस्थित व्‍यवस्‍था
यहां संरक्षित दुर्लभ दस्‍तावेजों की सुव्‍यवस्थित व्‍यवस्‍था काबिलेतारीफ है। अपने समृद्ध इतिहास स्रोतों और उनके बेहतर प्रबंधन, रखरखाव के चलते ही शायद इसे देश के सबसे व्यवस्थित अभिलेखागारों में से एक माना जाता है। इस अभिलेखागार की तीन विशेषताएं हैं, एक तो यहां उपलब्‍ध सामग्री- इस लिहाज से निसंदेह रूप से यह देश के सबसे समृद्ध अभिलेखागारों में से एक है। दूसरा- उपलब्‍ध सामग्री को संरक्षित/सुरक्षित रखने के तौर-तरीके और तीसरा इसका प्रबंधन। इन सबका एक साथ मिलना अपने आप में बड़ी बात है।
दुर्लभ दस्‍तावेज और स्रोत
आजादी से पूर्व रियासतकालीन तथा मुगलकालीन इतिहास स्रोतों के विविध स्‍वरूप यहां सुरक्षित तथा संरक्षित हैं। यही कारण है कि राजस्‍थान और भारतीय इतिहास पर काम करने वाले देशी विदेशी शोधार्थिओं और जिज्ञा‍सुओं का यहां निरंतर आना जाना बना रहता है। इस अभिलेखागार में विभिन्‍न स्‍वरूपों में संग्रहित मूल स्रोत सामग्री नई पीढी के लिए सौगात से कम नहीं है। यहां मुगलकालीन फरमान, निशान, मंसूर, अर्जदास्‍त, ताम्रपत्र, रजत पत्र, सियाह हजूर, अखबारात, वकील रपटें, तोजियां बहियां, रूक्‍के, परवाने, पट्टे व दरबारी पत्र संग्रहीत तथा संरक्षित हैं। इस अभिलेखागार के संदर्भ-पुस्‍तकालय की बात ही की जाए तो वहां 51 विषयों के अनुसार व्‍यवस्थित 50 हजार किताबें हैं। आजादी-पूर्व की रियासतों के दुलर्भ प्रकाशन, विविध जनसंख्‍या रपटें, रिसर्च जर्नल तथा शोध पत्रिकाएं इसमें शामिल हैं।
दस्‍तावेजों का कंप्‍यूटरीकरण
इसी तरह सभी दस्तावेजों की माइक्रोफिल्म भी बनाई जा रही है। इससे दस्तावेज अगले 500 साल तक सुरक्षित रहेंगे। अभी बीकानेर संभाग के करीब डेढ़ लाख रियासतकालीन पट्टों का डिजिटलीकरण करने का काम पूरा हो चुका है। दूसरे चरण में 25 लाख पर काम चल रहा है। 16 लाख दस्तावेजों का डिजिटलीकरण हो चुका है। नवंबर तक इन्हें नेट पर डाल दिया जाएगा। राज्य सरकार की वेबसाइट पर अभिलेखागार की ‘डिपार्टमेंट ऑफ आर्काइव्ज’ पर ये दस्तावेज उपलब्‍ध हो सकेंगे। विदेशी शोधार्थी भी आते हैं।
कुछ आंकड़े
संस्कृति व सभ्यता की दृ‌ष्टि से खास पहचान रखने वाले बीकानेर के अभिलेखागार में हर वर्ष करीब 500 शोधार्थी विभिन्‍न विषयों पर शोध करने आते हैं। यहां शोध के लिए आने वाले शोधार्थियों में विदेशी छात्र भी शामिल हैं। रियासतकालीन समय में कच्चे घरों पर की जाने वाली रंग-बिरंगी छपाई एवं पशु पक्षियों के शिकार की घटनाओं पर आज भी विदेशों से विद्यार्थी यहां आकर शोध करते हैं। विदेशों से आने वाले शोधार्थी रियासतकाल में होने वाले आय-व्यय एवं उनके काम करने की प्रक्रिया पर ज्यादा शोध करते हैं।
वर्ष 2008-09 में बीकानेर के अभिलेखागार में 10 विदेशी विद्यार्थियों ने विभिन्‍न विषयों पर शोध कर पीएच॰डी॰ की डिग्री हासिल की है। देश के प्रतिष्ठित विश्वविद्यालयों से विद्यार्थी यहां आते हैं जिसमें नई दिल्ली के जवाहर लाल नेहरू यूनिवर्सिटी, जामिया मिलिया, अलीगढ़ मुस्लिम यूनिवर्सिटी, पंजाब की चंडीगढ़ यूनिवर्सिटी, बनारस विश्वविद्यालय प्रमुख हैं। वर्ष 2004 से पहले यहां आने वाले शोधार्थियों की संख्या बहुत कम थी लेकिन जैसे-जैसे यहां पर रियासतकालीन अभिलेखों को नया रूप दिया जा रहा है वैसे-वैसे शोधार्थियों की संख्या भी बढ़ रही है।
वैसे बीकानेर में पर्यटन की दृ‌ष्टि से कई संभावनाएं हैं जिसमें यहां का अभिलेखागार भी प्रमुख है। अगर आने वाले समय में इसे पर्यटकों के लिए खोल दिया जाए तो पर्यटकों की संख्या में तो इजाफा होगा ही, साथ ही सरकार को राजस्व भी मिलेगा।
अभी अभिलेखागार के निदेशक डा। महेंद्र खड़गावत हैं।
राजस्थान शासन के एक संकल्प के अनुसार "हमारी समृद्ध प्राचीन सांस्कृतिक विरासत के संरक्षण के लिए पुरालेखों का संरक्षण और ई-तालिका बनाना, अत्यंत महत्वपूर्ण और प्राथमिक काम है। लगभग 75,000 पट्टा अभिलेख व 4 लाख बहिया ऐसी है जो कि गैर सूचीबद्ध है। इन संग्रह अभिलेख के अलावा वहाँ कुछ दुर्लभ पट्टा और फारमैन है, जिसे भावी पीढ़ी के लिए इस तरह के अभिलेख स्कैनिंग द्वारा संरक्षित किये जाने की जरूरत है। इसके अलावा ऐसे पुरालेखों जो अत्यधिक ध्वस्तहालत में है, उनके संरक्षण और प्रबंधन प्रक्रिया के बारे में जागरूकता पैदा करने की आवश्यकता है। राज्य पुरालेख की जिम्मेदारी वस्तुओं की पहचान और जानकारी संकलन की होगी। आँकड़ा प्रविष्टि का कार्य डिजिटलीकरण के कार्य के समानांतर किया जाएगा। जैसे ही डिजिटलीकरण का काम समाप्त होगा, उन छवियों को औऱ आँकड़ों अभिलेखों के साथ जोड़ दिया जाएगा और एनआईसी के ई-सूचीबद्ध सॉफ्टवेयर का प्रयोग कर आँकड़ा कोष बनाया जाएगा। एनआईसी/एनआईसीएसआई इस सॉफ्टवेयर का प्रस्तुतिकरण, खोज तंत्र और नेविगेशन सुविधा का उपयोग कर जानकारी की पुनर्प्राप्ति करने के लिए अनुकूलित करेगी।"c
बाहरी कड़ियाँ
[Sep 26, 2013, इ-पेपर
सावे
सावे  (फारसी: ساوه) ईरान का शहर है।